ชัดแล้ว! พันธมิตรสิงคโปร์ขายบิ๊กล็อต LH ทิ้งหุ้นครึ่งพอร์ตเหลือถือ 8%
ชัดแล้ว! “GIC PRIVATE LIMITED” ผู้ถือหุ้นใหญ่อันดับ 3 ทิ้งหุ้น LH ครึ่งพอร์ตเหลือถือ 8%
8 ก.พ. 2561

สืบเนื่องจากเมื่อวันที่ 5 ก.พ.61 บริษัทแลนด์แอนด์เฮ้าส์ จำกัด (มหาชน) หรือ LH มีรายการสรุปซื้อขายกระดานรายใหญ่ (Big Lot) จำนวน 68 รายการ ปริมาณ 361.36 ล้านหุ้น มูลค่าซื้อขาย 3.94 พันล้านบาท ในราคาเฉลี่ยหุ้นละ 10.90 บาท รวมทั้งยังมีรายการ (Big Lot) LH-F จำนวน 7 รายการ ปริมาณ 616.46 ล้านหุ้น มูลค่าซื้อขาย 6.72 พันล้านบาท ในราคาเฉลี่ยหุ้นละ 10.90 บาท
ทั้งนี้มีการคาดการณ์ว่า GIC PRIVATE LIMITED (GIC) กองทุนในประเทศสิงคโปร์ ซึ่งเป็นผู้ถือหุ้นใหญ่ของ LH และบริษัท ควอลิตี้เฮ้าส์ จำกัด (มหาชน) หรือ QH เป็นผู้ทำรายการบิ๊กล็อตดังกล่าว ตามที่ได้รายงานก่อนหน้านี้ หวั่นพันธมิตรสิงคโปร์ขาย LH ยกกลุ่ม หลังพบบิ๊กล็อตหมื่นล้าน
ล่าสุด วานนี้ (7 ก.พ.) ตลาดหลักทรัพย์แห่งประเทศไทย (ตลท.) ได้รับรายงานการจำหน่ายหุ้น LH โดย GIC PRIVATE LIMITED COMPANY LIMITED ซึ่งเป็นการจำหน่ายเมื่อวันที่ 5 ก.พ.2561 จำนวนหลักทรัพย์ที่จำหน่ายคิดเป็น 8.17% และส่งผลให้จำนวนหลักทรัพย์ภายหลังการจำหน่ายคิดเป็น 8% ของสิทธิออกเสียงทั้งหมดของกิจการ
อนึ่ง ปัจจุบัน GIC มีสถานะเป็นผู้ถือหุ้นอันดับที่ 3 ของ LH ถือหุ้นอยู่ทั้งหมด 1.93 พันล้านหุ้น หรือคิดเป็น 16.17% ของทุนชำระแล้ว
โครงสร้างผู้ถือหุ้นอันดับ 1-5 มีดังนี้
(ที่มา ตลท. ภาพรวมข้อมูลผู้ถือหุ้น ณ วันที่ 28/08/2560)